**פיננסית מתקדמת א- שיעור 27**

**עקרונות בסיסיים בדו"ח תזרים מזומנים**

1. מזומן ושווה מזומן –
2. **מזומן** – כסף בקופה ובבנקים, הן בשקלים והן במט"ח.
3. **שווה מזומן**- השקעות לז"ק בעלות רמת נזילות גבוהה, הניתנות למימוש למספר ידוע של מזומנים, והחשופות לסיכונים לא משמעותיים בקשר לשווי שלהן.

* **שימו לב שלהגדרה זו יש שלושה מאפיינים** :

1. מאפיין ראשון – רמת נזילות גבוהה, רק השקעות לז"ק אשר נועדו לביצוע התקשרויות לז"ק מהוות שווה מזומן. נאמר, שלושה חודשים ממועד ההשקעה ועד למועד הפרעון. על אף שהתקן משתמש במילה נאמר (לדוגמא) הפרשנויות הפכו את השלושה חודשים **לדרישה** שימו לב! שהשלושה חודשים הם ממועד ההשקעה ולא ממועד הדיווח. כך לדוגמא: אם ישות הפקידה בפיקדון ב-02/07 לחצי שנה, זה לא ייחשב שווה מזומן על אף שנשאר רק יום אחד עד למועד הפרעון כי בעת ההפקדה לא היתה כוונה של ביצוע התקשרויות לז"ק. לעומת זאת אם היא ביצעה את ההפקדה ב-30/12 לפיקדון של 3 חודשים, זה כבר כן שווה מזומן.
2. מאפיין שני- ניתן למימוש למספר ידוע של מזומנים . המשמעות היא שלא צריך לבצע שום פעולה כדי לקבל את הכסף.

כך לדוגמא השקעה במניות לא יכולה להיות שווה מזומן כי כדי לקבל כסף צריך לבצע פעולת מכירה.

1. מאפיין שלישי- חוסר סיכון יחסי- בישראל השקעות אשר נחשבות יחסית לא מסוכנות אלו הן השקעות בערבות מדינה כמו אג"ח ממשלתי, מכ"ם או הפקדות לפקדונות בבנקים, בחברות ביטוח או בחברות ציבוריות בעלות דירוג אשראי של טריפל A (AAA)
2. **מזומן משועבד-** אינו נחשב מזומן כי הוא לא חופשי / נזיל .
3. **השקעה במכשיר הוני-** כאמור אינה מהווה שווה מזומן, אבל לעיתים השקעה במכשיר מורכב יכולה לענות על ההגדרה למשל: השקעה במב"כ הניתנות לפדיון לפי רצון המחזיק זאת כמובן אם ההשקעה בוצעה עד שלושה חודשים לפני מועד הפדיון, ובתנאי שרמת הביטחון היא גבוהה.
4. **משיכת יתר –** עולה השאלה האם להתייחס למשיכת יתר כהתחייבות או כמזומן שלילי. הדבר תלוי במדיניות ניהול המזומנים.

משיכת יתר הנחשבת כמזומן – מאופיינת בתנודתיות רבה, כשהיתרה מתחלפת לעיתים תכופות בין יתרה חיובית ליתרה שלילית.

1. בדו"ח תזרים אנו מתייחסים למזומנים ושווה מזומנים כמקשה אחת. לכן אנו לא נותנים ביטוי לפעולות בין המזומנים לשווה מזומנים. כך למשל: אם לישות יש 100 ₪ והיא הפקידה לפיקדון המוגדר כשווה מזומן זה לא יקבל ביטוי בתזרים.
2. יש לתת ביאור / גילוי לגבי הרכב המזומנים ושווה המזומנים ואם הסכום שונה ממה שמוצג בדו"ח על המצב הכספי יש לבצע התאמה.
3. אם הישות משנה את מדיניות ניהול המזומנים יש לבצע תיקון רטרואקטיבי.
4. פעילות ברוטו –

התקן אוסר על קיזוז בין תקבולים לבין תשלומים . יש להציג כל אחד מהם בשורה נפרדת

**למען הסר ספק אנו כן מחברים תקבולים מאותו סוג. כנ"ל לגבי תשלומים מאותו סוג.** אנחנו לא מבצעים קיזוז בינהם .

**לדוגמא:**

להלן התנועה בהלוואות:

|  |  |
| --- | --- |
| י"פ | (100,000) |
| קבלה | (80,000) |
| פירעון | 50,00 |
| **י"ס** | (130,000) |

שימו לב שבנטו התקבל 30,000 80,000-50,000= איך נציג זאת ?

**בפעילות מימון :**

|  |  |
| --- | --- |
| קבלת הלוואות | 80,000 |
| פירעון הלוואות | (50,000) |
| סה"כ | 30,000 |

**חשוב – לא קיזזתי בין התקבולים לתשלומים**

1. פעילות בנטו-

ניתן לקזז בין תקבולים לתשלומים בהתקיימות אחד מבין התנאים הבאים :

1. מדובר על סעיף לז"ק תנודתיות רבה , מחזור מהיר, סכומים גבוהים ותקופות פירעון קצרות למשל: הלוואות עד 3 חודשים או משיכת יתר. הרעיון הוא עלות מול תועלת. בד"כ הסעיפים האלה מאופיינים בהרבה מאד תנועות והתועלת של ההפרדה היא לא מהותית . הסעיף הוא בכל מקרה לזמן קצר.
2. התנועה בסעיף מייצגת את פעילות הלקוח ולא את הפעילות של הישות. למשל: אם אנחנו עוסקים בתזרים של בנק, כל הפעולות אשר הלקוחות מבצעים בפיקדונות מייצגים את הפעילות של הלקוח לכן ניתן לקזז בין תקבולים לבין תשלומים.

**הערה: בתרגילים אם יש מספיק נתונים תמיד נעבוד על פעילות ברוטו. רק אם אין נתונים אז לגבי סעיפים לז"ק נעבוד בנטו.**

1. סעיפים ז"ק וז"א הקשורים לפעילות השוטפת –

בכל מה שקשור לפעילות השוטפת אין צורך להבחין בין ז"ק לז"א כך לדוגמא:

בגישה הישירה- נציג תקבולים מלקוחות בין אם מדובר בלקוחות לז"ק ובין אם מדובר בלקוחות לז"א.

הגישה העקיפה- נציג עליה או ירידה בלקוחות בין אם מדובר על ז"ק ובין אם מדובר על ז"א.

1. השקעות בניירות ערך מוחזקות למסחר (טרייד)-

הסעיף הזה הוא מיוחד לחברות השקעה. בחברות כאלו מסחר בניירות ערך זוהי הפעילות העסקית. IAS7 מקביל את המסחר בניירות ערך לפעילות במלאי. לכן הוא דורש שהתקבולים והתשלומים לרבות התשלום עבור רכישת ניירות הערך ולרבות התשלום עבור מכירת ניירות ערך יוצגו בפעילות שוטפת . למען הסר ספק, זה נכון רק אצל חברות השקעה. בישויות רגילות תשלום עבור רכישת ניירות ערך והתמורה מהמכירה מוצגים בפעילות השקעה.

1. נכסים אשר נרכשו לצורך הפקת דמי שכירות ואשר במהלך העסקים הרגיל נמכרים בתום התקופה –

הסעיף הזה הוא מיוחד לחברות ליסינג. בענף הרכב לדוגמא נהוג להשכיר למשך 3 שנים ואז למכור. IAS16 קובע כי בתקופת השכירות נציג את כלי הרכב כרכוש קבוע בתום התקופה נבצע שינוי ייעוד למלאי ואז כלי הרכב יימכרו כמלאי. IAS7 קובע כי כל הפעילות גם של ההשכרה וגם של הרכישה והמכירה זוהי הפעילות העסקית של חברת הליסינג לכן הוא דורש שכל התקבולים והתשלומים יוצגו בפעילות שוטפת לרבות :

* התשלום עבור רכישת כלי הרכב .
* התמורה מדמי השכירות .
* והתמורה ממכירת כלי הרכב.

**למען הסר ספק, הסעיף הזה מיוחד לחברות ליסינג. בישות רגילה תשלום עבור רכישת כלי רכב והתמורה מהמכירה מוצגים בפעילות השקעה.**

1. נכיון לקוחות FACTORING-

עסקת הפקטורינג הנפוצה היא שהישות מוכרת לחברת גביה את הלקוחות שלה ולמעשה כל הסיכונים עוברים לחברת הגבייה. בעצם הישות קיבלה כסף וזהו. לכן,

בגישה הישירה – נציג תקבולים מהלקוחות בפעילות השוטפת.

בגישה העקיפה- ירידה בלקוחות.

יש עוד סוג של עסקה פחות נפוץ שחברת הגביה בעצם נותנת מעין הלוואה, הסיכונים נשארים אצל הישות. אם חברת הגביה לא מצליחה לגבות אז הישות תצטרך להחזיר לה את הכסף. במקרה הזה חושבים על זה כעסקת הלוואה. כלומר, כשחברת הגבייה מעבירה לישות את הכסף זה יוצג בפעילות מימון כקבלת הלוואה. וכשחברת הגביה גובה את הכסף מהלקוחות נציג

בפעילות מימון- החזר הלוואה

ובפעילות שוטפת – ירידה בלקוחות

1. רכישה / מכירה של רכוש קבוע / נב"מ / נדל"ש באשראי –

כיוון שלא התקבל או שולם מזומן אי אפשר להציג בתזרים אלא נציג בנספח המילולי כפעילות השקעה שאין עימה זרימת מזומן.

1. פרעון האשראי האמור-

השאלה העולה כאשר האשראי האמור נפרע, האם לראות בכך כתשלום תקבול עבור הפעילות עצמה (רכישה או מכירה של הנכס), או לראות בכך פרעון אשראי (פרעון הלוואה).

התקן, אינו מתייחס לנושא, אבל בהתאם לפרשנויות:

אם התשלום / התקבול הוא בסמוך למועד העסקה (כ-3 חודשים) אז הוא מיוחס לפעילות עצמה.

אם התשלום / התקבול אינו בסמוך למועד העסקה הוא נתפס כפרעון אשראי.

**לדוגמא:**

ב-01/15 הישות רכשה מכונה תמורת 100,000 ₪ סכום של 10,000 ₪ שולם בפבואר וסכום של 90,000 בנובמבר.

**נדרש: הצג את ההשפעה על דו"ח התזרים.**

**פיתרון**

ברור שבסה"כ יצא 100,000 ₪. השאלה היא רק איפה להציג אותו. אז,

סכום של 10,000 – שולם בסמוך על כן הוא מוצג בפעילות השקעה כרכישת רכוש קבוע.

סכום של 90,000 – לעומת זאת הוא לא בסמוך לכן הוא יוצג בפעילות מימון כפרעון אשראי.

**מה היה קורה באותה דוגמא אם זה לא היתה רכישת רכוש קבוע אלא מכירת רכוש קבוע?**

סכום של 10,000 – שולם בסמוך על כן הוא מוצג בפעילות השקעה כתמורה עבור מכירת רכוש קבוע.

סכום של 90,000 – לעומת זאת הוא לא בסמוך לכן הוא יוצג בפעילות השקעה כפרעון אשראי שניתן.

1. מענק השקעה –

בהתאם ל- IAS20 מענק השקעה מוצג או כקיזוז מהנכס או כיתרת זכות נדחית. בכל מקרה מבחינת התזרים אנו מציגים בפעילות השקעה בשורה נפרדת.

למשל:

ישות רכשה רכוש קבוע תמורת 100,000 ₪ והיא קיבלה מענק של 30,000 ₪.

בפעילות השקעה נציג רכישה של רכוש קבוע (100,000)

וקבלת מענק השקעה (30,000)

1. החלפת נכסים והשפעה על תזרים –

**העיקרון המנחה בהחלפת נכסים:** הנכס החדש נרשם לפי השווי ההוגן של הנכס הישן פלוס/ מינוס מזומן. למעשה ייתכנו 3 מקרים:

1. אין עירוב של מזומן – פקודת היומן :

ח' נכס חדש 🡨 לפי השוו"ה של הנכס הישן

ז' נכס ישן 🡨 לפי עלות מופחתת

ז' רווח הון 🡨 P.N

**מבחינת התזרים הרווח הון יוצג בהתאמות לרווח בפעילות שוטפת**

1. תוספת תשלום במזומן

ח' נכס חדש 🡨 שוו"ה ישן + מזומן

ז' מזומן

ז' נכס ישן

ז' רווח הון

מבחינת התזרים – המזומן ששולם יוצג בפעילות השקעה והרווח הון בהתאמות לרווח בפעילות שוטפת.

1. תקבול במזומן – פקודת היומן

ח' נכס חדש🡨 שוו"ה ישן פחות מזומן

ח' מזומן

ז' נכס ישן

ז' רווח הון

מבחינת התזרים המזומן שהתקבל יוצג בפעילות השקעה והרווח הון בהתאמות לרווח בפעילות השוטפת.

**דגשים:**

1. אם השוו"ה של הנכס החדש ניתן לאומדן מהימן יותר מהנכס הישן – אז הנכס החדש יירשם לפי השווי שלו בלי השפעה של המזומן. פקודות היומן יהיו אותו הגבר אבל הסכומים יהיו שונים. למעשה המזומן משפיע על גובה הרווח הון. מבחינת התזרים ההשפעה היא זהה.
2. אם אין אפשרות לאמוד את השוו"ה של שני הנכסים או אם העסקה אינה נושאת אופי מסחרי אז הנכס החדש נרשם לפי עלות מופחתת של הישן פלוס / מינוס מזומן והמשמעות היא שאין הכרה ברווח או הפסד.
3. תקבולי ריבית ודיבידנד, תשלומי ריבית ודיבידנד-

את כל אילו יש להציג בשורה נפרדת באיזו פעילות?

תקבולי ריבית ודיבידנד – או בפעילות שוטפת כי הם חלק מהרווח על בסיס מזומן , או בפעילות השקעה כי מדובר על תשואה על ההשקעות. הכל לפי המדיניות של הישות.

תשלומי ריבית – או בפעילות שוטפת כי זה חלק מהרווח על בסיס מזומן או בפעילות מימון כי מדובר על עלות גיוס משאבים.

תשלומי דיבידנד – או בפעילות שוטפת כדי שהיא תייצג את יכולתה של הישות לשלם דיבידנדים מתוך פעולותיה. או בפעילות מימון כי זה מייצג עלות גיוס משאבים.

**דגש: לגבי תקבולי ותשלומי ריבית ולגבי תקבולי דיבידנד, סביר להניח שהם נמצאים ברווח על בסיס מצטבר. לכן, אם אנו רוצים להציג בשורה נפרדת או בפעילות נפרדת אזי עלינו ראשית לבצע התאמות.**

1. גילוי-

התקן ממליץ לתת גילוי לגבי קווי אשראי שטרם נוצלו ולגבי תזרימי מזומן לפי מגזרים (פעילויות).

1. פעולות במט"ח-

למדנו שאם ישות רוכשת נכס לא כספי במט"ח אנו מתרגמים אותו למועד העסקה, והפרשי השער בין מועד העסקה לבין מועד התשלום נרשמים כהוצאה. בתזרים מזומנים מעניין אותנו רק כסף לכן נתרגם למועד התשלום או התקבול. והמשמעות המיידית היא שנצטרך לבצע התאמות בגין הפרשי השער.

**לדוגמא:**

מטבע הפעילות של הישות הוא ₪.

ב-01/04 היא רכשה קרקע תמורת 100,000$ ושילמה את הכסף ב-01/05.

שע"ח:

01/04 – 1.2

01/05 – 1.5

בדו"ח על המצב הכספי הקרקע מוצגת ב-

בדו"ח רוה"ס אנו מציגים הוצאות הפרשי שער של

מבחינת התזרים יצא 150,000 לכן נראה זאת כך :

|  |  |  |
| --- | --- | --- |
| **פעילות שוטפת** | | **פעילות השקעה** |
| הפסד לפי דו"ח | (30,000) |  |
| התאמות | 30,000 |  |
| סה"כ | 0 |  |
| רכישת קרקע |  | (150,000)🡨 לפי מועד התשלום |

1. הפרשי שער שטרם מומשו-

הכוונה להפרשי שער שטרם שולמו או התקבלו. מדובר על הוצאה או הכנסה שאין עימה זרימת מזומן לכן התאמות לרווח.

**דוגמא:**

להלן התנועה בהלוואות לז"א:

|  |  |
| --- | --- |
| י"פ | (80,000) |
| הפרשי שער | (20,000) |
| סה"כ | (100,000) |

**נדרש: הצג דו"ח תזרים**

**פיתרון**

|  |  |
| --- | --- |
| **פעילות שוטפת** | |
| רווח לפני מס | (20,000) |
| התאמות | 20,000 |
| סה"כ | 0 |

1. הפרשי שער על מזומן-

נזכיר כי אנו מציגים אותם בפעילות נפרדת שנקראת השפעת תנודות שע"ח על המזומן כיוון שהם כלולים ברווח על בסיס מצטבר נצטרך לבצע התאמות.

**דוגמא:**

מטבע הפעילות של הישות הוא ₪ והיא מחזיקה מזומן דולרי.

להלן התנועה:

|  |  |  |
| --- | --- | --- |
| י"פ | 100,000 | (1.2) |
| רכישת קרקע | (40,000) | (1.3) |
| יתרת סגירה | 60,000 | (1.5) |

**נדרש: הצג את ההשפעה על התזרים**

**פיתרון**

נבצע תנועה בש"ח:

|  |  |
| --- | --- |
| י"פ | 120,000 |
| רכישת קרקע | (52,000) |
| הפרשי שער | 22,000 |
| י"ס | 90,000 |

שימו לב שבסה"כ המזומן קטן ב-30,000 ₪. כיצד נציג זאת?

|  |  |  |  |  |  |  |
| --- | --- | --- | --- | --- | --- | --- |
| **פעילות שוטפת** | | **פעילות השקעה** | | **השפעת תנודות שע"ח** | | **סה"כ** |
| רווח לפי דו"ח | 22,000 |  | |  | |  |
| התאמות | (22,000) |  | |  | |  |
| יתרה | 0 | רכישת קרקע | (52,000) | מזומן | 22,000 | (30,000) |

1. מיסים

מבחינת המיסים הצורה הנכונה ביותר לעבוד היא לייחס מס לכ"א מהפעילויות השונות ובכל פעילות להציג בצורה נפרדת את המס בגינה. העניין הוא שהמשימה היא כמעט בלתי אפשרית כי גם אם אנחנו יודעים מהן הוצאות המס לכל פעילות. גם אם שילמנו רק חלק מהמס לא נוכל לדעת לאיזה פעילות שילמנו כי לכסף אין ריח.

לכן קובע התקן אם ניתן לזהות לאיזה פעילות שייך תשלום המס גם אם הזיהוי הוא חלקי נציג בשורה נפרדת בפעילות המתאימה. לגבי כל השאר נציג בשורה נפרדת בפעילות שוטפת.

**דגש: כיוון שהוצאות המס כלולות ברווח על בסיס מצטבר כדי להציג בשורה נפרדת או בפעילות נפרדת נצטרך לבצע התאמות לרווח.**

**דוגמא:**

הוצאות מס שוטפות 100,000

מתוכם שולמו 80,000

מתוכם זוהו כפעילות השקעה 10,000

**נדרש: הצג השפעה על התזרים**

**פיתרון:**

|  |  |  |  |
| --- | --- | --- | --- |
| **פעילות שוטפת** | | **פעילות השקעה** | **סה"כ** |
| רווח לפי דו"ח | (100,000) |  |  |
| התאמות | 100,000 |  |  |
| סה"כ | 0 |  |  |
| תשלום מס | (70,000) |  |  |
| סה"כ | (70,000) | (10,000) | (80,000) |

1. אג"ח –

תמורה מהנפקת אג"ח מוצגת בפעילות מימון

פרעון קרן האג"ח – גם כן בפעילות מימון

תשלום ריבית – או בפעילות מימון או בפעילות שוטפת הכל לפי מדיניות החברה בכל מקרה **בשורה נפרדת.**

בד"כ הבעיה היא להבחין האם התשלום הוא עבור ריבית או עבור קרן.

**אז הכלל המנחה הוא :** התשלום קודם כל מכסה ריבית ורק אם כל הריבית שולמה אז ההפרש הוא עבור הקרן.

**3 דוגמאות לנושא:**

1. **אג"ח שהונפקו בנכיון ונפרעות בתשלום אחד-**

ב-01/15 הנפיקה הישות אג"ח 100,000 ע.נ לתקופה של שנתיים נושאות ריבית של 10% ריבית ההנפקה 15% .

נבצע תנועה באג"ח לשלם:

|  |  |  |  |
| --- | --- | --- | --- |
| 01/15 הנפקה | (91,871) | N=2  I=15%  Pmt=10,000  Fv=100,000  Pv= | מימון |
| הוצאות מימון | (13,871) | INT1 | התאמות לרווח |
| תשלום | 10,000 |  | ריבית – אפשר שוטפת ואפשר מימון |
| 12/15יתרה | (85,652) |  |  |
| הוצאות מימון | (14,348) | Int 2 | התאמות לרווח |
| תשלום | 110,000 |  | ריבית |
| קרן – 91,871 - מימון |
| יתרה | -- |  |  |

**הצגה:**

|  |  |  |
| --- | --- | --- |
|  | **2015** | **2016** |
| **פעילות שוטפת:** |  |  |
| רווח לפי דו"ח | (13,781) | (14,338) |
| התאמות | 13,781 | 14,338 |
| סיכום ביניים | --- | --- |
| תשלום ריבית | (10,000) | (18,129) |
| סה"כ | (10,000) | (18,129) |
| **פעילות מימון:** |  |  |
| הנפקת אג"ח | 91,871 |  |
| פרעון אג"ח |  | (91,871) |

**דגש: נניח שב-01/16 הישות פדתה בפדיון מוקדם את האג"ח תמורת 96,652. למעשה נוצר הפסד מפדיון של 1,000 ₪ . בנוסף, את התשלום צריך שוב לפצל בין ריבית לבין פדיון :**

**ריבית 3,781 היתרה זה פדיון הקרן . לכן דו"ח התזרים יראה כך:**

|  |  |
| --- | --- |
| **2015** | |
| **פעילות שוטפת:** | |
| רווח לפי דו"ח | (1,000) |
| התאמות | 1,000 |
| סיכום ביניים | --- |
| תשלום ריבית | (3,781) |
| סה"כ | (3,781) |
| **פעילות מימון:** |  |
| פדיון אג"ח | 92,871 |

1. **אג"ח שהונפקו בפרמיה ונפרעות בתשלום אחד-**

ב-01/15 הנפיקה הישות אג"ח 100,000 ע.נ לתקופה של שנתיים נושאות ריבית של 10% ריבית ההנפקה 15% .

נבצע תנועה באג"ח לשלם:

|  |  |  |  |
| --- | --- | --- | --- |
| 01/15 הנפקה | (103,537) | N=2  I=8%  Pmt=10,000  Fv=100,000  Pv= | מימון |
| הוצאות מימון | (8,285) | INT1 | התאמות לרווח |
| תשלום | 10,000 |  | ריבית 8,285 –פעילות שוטפת  קרן – 1,715 – פעילות מימון |
| 12/15יתרה | (101,852) |  |  |
| הוצאות מימון | (8,148) | Int 2 | התאמות לרווח |
| תשלום | 110,000 |  | ריבית 8,148 מימון |
| קרן – 101,852- מימון |
| יתרה | -- |  |  |

**הצגה:**

|  |  |  |
| --- | --- | --- |
|  | **2015** | **2016** |
| **פעילות שוטפת:** |  |  |
| רווח לפי דו"ח | (8,285) | (8,148) |
| התאמות | 8,285 | 8,148 |
| סיכום ביניים | --- | --- |
| תשלום ריבית | (8,285) | (8,148) |
| סה"כ | (8,285) | (8,148) |
| **פעילות מימון:** |  |  |
| הנפקת אג"ח | 103,567 |  |
| פרעון אג"ח | (1,715) | (101,852) |
| סה"כ | 101,852 | (101,852) |

1. **אג"ח הנפרעת לשיעורין**

ב-01/15 הנפיקה הישות אג"ח 100,000 ע.נ לתקופה של שנתיים נושאות ריבית של 10% ריבית ההנפקה 15% (ניכיון) והערך הנקוב נפרע ב-2 תשלומים זהים

נבצע תנועה באג"ח לשלם:

|  |  |  |  |
| --- | --- | --- | --- |
| 01/15 הנפקה | (93,762) | I=15%  1) 0  2) 50,000+10%\*100k  3) 50k+10%\*50k  npv= | מימון |
| הוצאות מימון | (14,064) | 15%\*93,762= | התאמות לרווח |
| תשלום | 60,000 |  | ריבית 14,064– שוטפת  קרן 45,936 - מימון |
| 12/15יתרה | (47,826) |  |  |
| הוצאות מימון | (7,174) | 15%\*47,826= | התאמות לרווח |
| תשלום | 55,000 |  | ריבית 7,174- שוטפת |
| קרן – 47,826 - מימון |
| יתרה | -- |  |  |

**מסקנה:** ברוב סוגי האג"ח התשלום השנתי מכסה את כל הריבית ואף כולל פרעון של קרן. המקרה היחידי היוצא דופן הוא המקרה הראשון שזה הנפקה בנכיון כשהפרעון הוא בתשלום אחד.

נייר עבודה לדו"ח תזרים מזומנים :

|  |  |  |  |  |  |  |
| --- | --- | --- | --- | --- | --- | --- |
| י"פ | שוטפת | השקעה | מימון | השפעת תנודות שע"ח | עזר | י"ס |

**הטורים י"פ ויתרת סגירה-** נועדו להעתקת הדו"ח על המצב הכספי לתחילת שנה ולסופה

**הטורים שוטפת, השקעה, מימון והשפעת תנודות –** נועדו לסיווג הפעולות לפי הפעילות המתאימה

**טור עזר-** נועד לפעילויות השקעה ומימון שאין איתן זרימת מזומן ולפעילויות קישור אותן נלמד בהמשך.

**הליך העבודה :**

**המטרה:** להסביר כיצד השתנתה היתרה לגבי כל אחד מהסעיפים, למעט המזומן מיתרת הפתיחה ליתרת הסגירה . השחזור (ההסבר) מתבצע ע"י שחזור פקודות יומן . רק בנייר העבודה אנו נותנים ביטוי לפעולת יומן חד צידית בלי מזומן . למשל:נרכש ר"ק בתמורה ל-100,000 ₪

כעיקרון הפקודה היא:

|  |  |
| --- | --- |
| ח' ר"ק  ז' מזומן | 100,000 |

בנייר עבודה נשקף רק את ה- ח' ר"ק מול סעיף רכוש קבוע ומתחת לפעילות השקעה .

דוגמא נוספת:

התקבלה הלוואה בסך 100,000 ₪:

כעיקרון הפקודה היא:

|  |  |
| --- | --- |
| ח' מזומן  ז' הלוואה לשלם | 100,000 |

בנייר עבודה נשקף רק את ה- ז' הלוואה לשלם מול סעיף הלוואה לשלם ומתחת לפעילות מימון.

**מה קורה אם בפקודת היומן לא מופיעה המילה מזומן ? יש שתי אפשרויות:**

1. אחד מהסעיפים הוא תוצאתי – במקרה הזה מדובר על הוצאה או הכנסה שאין עימה זרימת מזומן לכן – פעילות שוטפת התאמות לרווח למשל: עליה בלקוחות 10,000 פק"י:

|  |  |
| --- | --- |
| ח' לקוחות  ז' מכירות | 10,000 |

אין את המילה מזומן , אחד הסעיפים הוא תוצאתי לכן נשקף את ה-ח' לקוחות בפעילות שוטפת

1. שני הסעיפים הם מאזניים במקרה זה נשקף את שניהם בטור עזר. למשל: הישות רכשה רכוש קבוע תמורת 100,000 ₪ . באמצעות הנפקת מניות פק"י :

|  |  |
| --- | --- |
| ח' ר"ק  ז' הנפקת מניות | 100,000 |

**אין את המילה מזומן , שני הסעיפים מאזניים לכן נציג גם את ה-ח' ר"ק וגם את ה-ז' הון מניות בטור עזר.**

כך למעשה נשחזר את פעולות היומן עד אשר כל הסעיפים למעט מזומן , יתרת הפתיחה שלהם + השחזור יתן את יתרת הסגירה.

**סיכומים:**

**טור עזר –** יהיה מאופס כי הצגנו בו פעילות כפולה .

**שאר הטורים** – לא יהיו מאופסים אבל הסכום שלהם יהיה בהכרח השינוי במזומן כי עשינו את כל הפקודות חוץ מכרטיס המזומן , לכן יש חוסר איזון בגובה השינוי במזומן

**בעיה בנייר העבודה:**

החשיבה בנייר העבודה היא שגויה כי אנחנו חושבים על הסעיף , במקום לחשוב על המזומן. למשל: ברכישת רכוש קבוע הצגנו בנייר עבודה את ה- ח' רכוש קבוע. אבל בדו"ח תזרים מה שמעניין זה ה-ז' מזומן . לכן כל הסכומים אותם אנו מקבלים בנייר עבודה הם נכונים אבל, בסימן הפוך. כשנציג את התזרים פשוט נהפוך את הסימן.

**דוגמא לנושא:**

להלן התנועה ברכוש קבוע:

|  |  |  |
| --- | --- | --- |
| י"פ | 100,000 |  |
| רכישה | 80,000 | מזומן 50,000 |
| אשראי 30,000 |
| פחת | (10,000) |  |
| גריעה | (20,000) | (תמורה 60,000) |
| סה"כ | 150,000 |  |

**פיתרון:**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | י"פ | שוטפת | | השקעה | | מימון | השפעת תנודות שע"ח | עזר | י"ס |
| ר"ק | 100,000 | פחת | (10,000) | רכישה | 50,000 |  |  | 30,000\* | 150,000 |
| רווח הון | 40,000 | מכירה | (60,000) |  |  |  |
| זכאים | ---- |  |  |  |  |  |  | (30,000)\* | (30,000) |

**דו"ח תזמ"ז:**

|  |  |
| --- | --- |
| **שוטפות** |  |
| רווח לפי דו"ח | 30,000 |
| התאמות: |  |
| פחת | 10,000 |
| רווח הון | (40,000) |
| **יתרה** | **----** |
| **השקעה** |  |
| רכישת ר"ק | (50,000) |
| מכירת ר"ק | 60,000 |
| **יתרה** | **10,000** |

**נספח פעילויות השקעה ומימון**

במהלך השנה נרכש ר"ק תמורת 30,000 באשראי שטרם שולם .

**הסברים :**

1. **רכישת ר"ק במזומן –** הפקודה :

|  |  |
| --- | --- |
| ח' ר"ק  ז' מזומן | 50,000 🡨 השקעה |

1. **רכישת ר"ק באשראי –** הפקודה :

|  |  |
| --- | --- |
| ח' ר"ק  ז' זכאים | 30,000 🡨 טור עזר |

1. **פחת –** הפקודה :

|  |  |
| --- | --- |
| ח' הוצאות פחת  ז' ר"ק | 10,000 🡨 שוטפת |

1. **גריעה –** הפקודה :

|  |  |
| --- | --- |
| ח' מזומן | 60,000 |
| ז' ר"ק | 20,000 |
| ז' רווח הון | 40,000 |

נייר העבודה שלנו לא יודע לקרוא פעולות כאלו . הוא יודע רק לקרוא פעולות עם שני כרטיסי חשבון. לכן נפצל ל- 2 פקודות :

|  |  |
| --- | --- |
| ח' מזומן  ז' ר"ק | 60,000 🡨 פעילות השקעה |
| ח' ר"ק  ז' רווח הון | 40,000 🡨 אין את המילה מזומן אחד  מהסיעיפים תוצאתי לכן פעילות שוטפת . |

**דגש: בתזרים הקלאסי לא היו אמורות לעניין אותנו פעולות בלי המילה מזומן כי תזרים מעניין אותו רק כסף . למרות זאת אנו מתייחסים לפעולות שאיןן בהן את המילה מזומן מ-2 סיבות :**

1. **בפעילות השוטפת נקודת המוצא היא רווח על בסיס מצטבר. לכן עלינו לבצע התאמות**
2. **אנו צריכים להציג נספח של פעילויות השקעה ומימון שאין עימן זרימת מזומן.**

**בכל מקרה אם אין בפעולת היומן את המילה מזומן הפעולה הזאת חייבת להיות או בטור של פעילות שוטפת או בטור עזר. תלוי אם אחד מהסעיפים הוא תוצאתי או לא .**

**אם אחד מהסעיפים תוצאתי – פעילות שוטפת .**

**אם שניהם מאזניים – טור עזר.**

**לעומת זאת אם בפעולת היומן כן מופיעה המילה מזומן זה יכול להיות בכל הטורים חוץ מעזר.**

**דוגמא כוללת לנושא תרגיל 1**